b"\n_START_ARTICLE_\nTo gode naboer\n_START_SECTION_\nHistorie\n_START_PARAGRAPH_\nDe to karakterene dukket f\xc3\xb8rst opp i en kortfilm fra 1976, som het Ku\xc5\xa5\xc3\xa1ci (Kl\xc3\xb8nene).  Senere ble det laget flere episoder som deler av sesonger 2: ... a je to! (... og det var det!), hvor figurene fikk sitt endelige utseende. De to fikserne fikk navnene Pat og Mat i 1989, og fra da av var det navnet p\xc3\xa5 showet._NEWLINE_Forfatterne hadde et voksent publikum i tankene da de skapte serien, men den ble fort popul\xc3\xa6r blant alle aldersgrupper. I tidligere Tsjekkoslovakia ble de f\xc3\xb8rste 35 episodene av serien produsert i barnevennlig kortformat p\xc3\xa5 7 minutter._NEWLINE_Serien ble popul\xc3\xa6r i mange land, og ble sendt i blant annet Tsjekkoslovakia (n\xc3\xa5 Tsjekkia og Slovakia), Sverige, Polen, Jugoslavia, Island, Tyskland, Sveits, Brasil, Finland, Nederland, Kroatia, Norge, Spania og Iran._NEWLINE_I 1990 startet Lubom\xc3\xadr Bene\xc5\xa1 (d\xc3\xb8d 1995) sitt eget aiF Studio i Praha (produksjon) og Z\xc3\xbcrich (markedsf\xc3\xb8ring, salg, finansiering), der han sammen med sitt team produserte 14 nye episoder. De introduserte alle 49 episodene p\xc3\xa5 det internasjonale markedet._NEWLINE_Senere tok Lubom\xc3\xadr Bene\xc5\xa1' s\xc3\xb8nn, Marek Bene\xc5\xa1, over og har laget ytterligere episoder av serien. I 2019 fantes det totalt 117 episoder, og mange av disse er ogs\xc3\xa5 utgitt p\xc3\xa5 DVD."